ट्रैक्टर-ट्रॉली पलटने से एक बच्चे की मौत, तीन घायल
नागौर/खींवसर| खींवसरके पास अहमदपुरा में रविवार को ट्रैक्टर ट्रॉली पलट गई। हादसे में एक 10 साल के बच्चे की मौत हो गई, जबकि दो बच्चों सहित तीन जने घायल हो गए। ग्रामीणों ने घायलों को खींवसर अस्पताल पहुंचाया। प्राथमिक उपचार के बाद जेएलएन अस्पताल रेफर किया।
जहां उनका उपचार किया गया। जानकारी के अनुसार, अहमदपुरा निवासी बलदेवराम जाट के शौचालय निर्माण चल रहा है। इसके लिए खोदे सेफ्टी टैंक की मिट्टी को वह खेत में खाली कर वापस लौट रहा था। उस समय ट्रैक्टर ट्रॉली में ईशा, अजीत और राकेश बैठे थे। अहमदपुरा स्टैंड से आगे पुलिया के पास अनियंत्रित होने से ट्रैक्टर-ट्रॉली पलट गई।
हादसे में चालक और तीनों बच्चे घायल हो गए। घायलों को जेएलएन अस्पताल पहुंचाया। जहां राकेश पुत्र नरपतराम की उपचार के दौरान मौत हो गई।
hin_Deva hin_Deva hin_Deva hin_Deva